 
BASES PER A LA CONCESSIÓ DE VALS DE COMPRA PER A LA PROMOCIÓ I REACTIVACIÓ DEL COMERÇ LOCAL DEL MUNICIPI DE FELANITX.

Preàmbul

La crisi sanitària provocada per la COVID-19 ha suposat un gran retrocés en l'activitat econòmica del municipi de Felanitx i ha afectat tots els sectors de la nostra economia, especialment els del comerç i la restauració.

Recentment, el municipi de Felanitx també s'ha vist afectat per les mesures preses arran del Decret 11/2020, de 28 d'octubre, de la presidenta de les Illes Balears, pel qual s'adopten mesures temporals i excepcionals per raó de salut pública per a la contenció de la COVID- 19 al municipi de Felanitx, a l'empara de la declaració de l'estat d'alarma; i pel Decret 14/2020, d'11 de novembre, de la presidenta de les Illes Balears, pel qual s'introdueixen modificacions i es prorroguen les mesures establertes mitjançant el Decret 11/2020, de 28 d'octubre.

L'Ajuntament de Felanitx, conscient de la importància que té el comerç de proximitat en el desenvolupament econòmic del municipi, ha decidit posar en marxa una sèrie d'actuacions amb l'objectiu d'impulsar la reactivació econòmica de Felanitx i, a la vegada, donar suport a les petites i mitjanes empreses.

Una d'aquestes actuacions es dirigeix a incentivar l'increment del consum local. Es tracta d'una actuació innovadora que té com a objectiu injectar recursos en l'economia local.

L'article 25 de la Llei 7/1985, de 2 d'abril, reguladora de les bases del règim local i l'article 25 de la Llei 27/2013, de 27 de desembre, de racionalització i sostenibilitat de l'Administració local, estableix que el municipi, per a la gestió dels seus interessos i en l'àmbit de les seves competències, pot promoure tota classe d'activitats i prestar tots els serveis públics que contribueixin a satisfer les necessitats i aspiracions dels seus veïns i veïnes.

És objectiu de l'Ajuntament de Felanitx ajudar els seus ciutadans i ciutadanes a fer front a aquesta situació econòmica especial amb aquesta ajuda adreçada al consum i, a la vegada, promoure la dinamització de les activitats comercials i de serveis més pròxims als habitants del municipi de Felanitx.




1. Objecte

L'objecte d'aquestes bases és regular el procediment i condicions per a l'atorgament de subvencions en règim de concessió directa per raó d'interès públic, social i econòmic als ciutadans i ciutadanes de Felanitx majors de 18 anys.

L'objectiu consisteix a fomentar l'impuls de petites i mitjanes empreses per tal que augmentin les seves vendes i, alhora, fomentar el desenvolupament econòmic local del municipi de Felanitx, d'acord amb les competències atribuïdes a l'article 29.1 t) de la Llei 20/2006, de 15 de desembre, municipal i de règim local de les Illes Balears, per tal d'augmentar la productivitat i competitivitat dels comerços.
 
2. Persones beneficiàries
Es poden beneficiar d'aquestes ajudes els comerços i petites empreses del municipi de Felanitx amb establiments oberts al públic, i les persones físiques majors de 18 anys que realitzin compres en aquests establiments.
1.	Les persones físiques majors de 18 anys són receptores de dos vals de compra per un import de 10 € per bescanviar a un establiment comercial i un val de 5 € per bescanviar a un establiment de restauració adherit a la campanya.

2.	Els comerços i les petites empreses amb local obert al públic al municipi de Felanitx, enquadrats en els epígrafs que figuren a l'annex IV de les bases d'aquesta convocatòria i que compleixin els requisits establerts a l'apartat 3.2 de les bases d'aquesta convocatòria.

3.	Requisits

3.1	Requisits de les persones físiques:

1.	Estar empadronat al municipi de Felanitx.
2.	Ser major de 18 anys.

Aquests dos requisits s'han de complir dia 18 de març de 2021.

3.2	Requisits dels establiments comercials adherits:

1.	Ha de tenir el domicili social i fiscal al municipi de Felanitx.
2.	Ha de tenir la consideració d'autònom o, en cas d'empreses, estar donat d'alta en el cens empresarial com a   microempresa i/o petita i mitjana empresa (definida en aquesta convocatòria com aquella amb una plantilla de 10 treballadors o treballadores com a màxim i amb una facturació anual inferior a 1.000.000,00 €).
3.	La seva activitat ha d'estar inclosa en algun dels epígrafs de l'impost d'activitats econòmiques (IAE) que s'enumeren en l'annex IV.
4.	La persona que representa legalment l'entitat ha de presentar una declaració de no estar inhabilitada per contractar amb les administracions públiques o per obtenir-ne subvenció, i d'estar facultada per actuar en nom de l'entitat.
5.	Ha de presentar una declaració responsable d'estar al corrent del pagament de les obligacions amb la seguretat social, tributàries locals, autonòmiques i estatals.
6.	Ha d'haver justificat qualsevol subvenció que l'Ajuntament de Felanitx li hagi concedit amb anterioritat, sempre que hagi finalitzat el corresponent termini de justificació.

4. Funcionament dels vals de compra i obtenció per part de les persones beneficiàries

Totes les persones empadronades al municipi de Felanitx majors de 18 anys poden adquirir, mitjançant una plataforma i/o acudint a l'àrea de Desenvolupament Local de l'Ajuntament de Felanitx (de 9h a 14 h amb cita prèvia), un val de 10 euros per establiments comercials i un val de 5 euros per restauració.

Per registrar-se, l'usuari ha d'introduir el seu DNI i correu electrònic a la plataforma i acceptar els termes del servei. En fer-ho, està declarant, responsablement, que és un veí/veïna de Felanitx a dia 18 de març de 2021 i, així mateix, que és major de 18 anys. També declara que està al corrent de pagaments de les obligacions tributàries locals, autonòmiques i estatals.

Per utilitzar els vals de compra, s'ha de fer una compra mínima de 20€ amb el val d’establiments comercials i de 10€ amb el val de  restauració.

En el moment del bescanvi del val de compra, el comprador ha de mostrar el seu DNI al comerciant perquè aquest pugui assegurar que coincideix amb el DNI del val de compra. El comerciant ha d’invalidar el val a través de la plataforma. Els vals han d'incloure de manera informativa la data límit per al seu consum. A tal efecte es preveu que la primera convocatòria s'inicï l’1 de maig de 2021. En el cas que dia 31 de maig de no s'hagi exhaurit tot el pressupost, s’habilitarà per les pròximes convocatòries.

El comerç, quan un comprador faci ús del val de compra, ha de validar el val mitjançant la plataforma amb el codi QR  juntament amb una foto del tiquet de compra. El comerç ha de desactivar el val en el mateix moment de la compra.

5. Establiments comercials adherits

5. 1 Poden tenir la consideració d’establiments comercials adherits els establiments d’atenció al públic ubicats al municipi de Felanitx (es té en compte el domicili de la llicència d’activitats) i que es trobin enquadrats en algun dels epígrafs de l’IAE especificats en l’annex IV d’aquestes bases.

S’exclouen de l’àmbit d’aquesta convocatòria les filials de grans firmes o empreses de gran implantació nacional o internacional amb domicili fiscal fora de Felanitx, així com les grans superfícies (400 m2.).

5.2	Són obligacions de les entitats adherides, les següents:

a)	Verificar el compliment dels requisits de cada venda.
b)	Comprometre's a la recepció i col·locació dels materials publicitaris o d'informació donats per l'Ajuntament de Felanitx i relatius a la convocatòria en un lloc visible de l'establiment.
c)	Sotmetre's a les actuacions de comprovació efectuades per l'Ajuntament de Felanitx, així com a qualsevol altra de comprovació i control financer que puguin realitzar els òrgans de control competents, i aportar la informació requerida en l'exercici de les actuacions.
d)	Seguir el procediment establert per l'Ajuntament de Felanitx per al reemborsament de l'import bonificat.

6.	Forma i termini d'adhesió a la campanya per part dels establiments comercials

El termini per adherir-se a la campanya és a partir de l'endemà de la data de publicació d'aquestes bases i convocatòria en el Butlletí Oficial de les Illes Balears. Atesa l'especificitat de la subvenció, s'opta per aprovar conjuntament les bases i la convocatòria.

Els models normalitzats, així com les bases i la resta de documentació associada a l'expedient, està disponible a la seu electrònica de l'Ajuntament de Felanitx.

La simple presentació de l'adhesió suposa l'acceptació de les bases que regeixen la convocatòria i el compromís de la persona sol·licitant de complir amb les obligacions i deures que en deriven.

S'ha de presentar una sol·licitud d'adhesió per empresa i activitat econòmica afectada, independentment que es disposi d'un o més establiments o locals per a l'exercici de les activitats.

7.	Documentació a aportar per les entitats que es vulguin adherir

a)	En cas d'autònoms:

◦	Fotocòpia del DNI/NIE
◦	Certificat d'alta d'autònom
◦	Certificat de l'IAE de l'Agència Estatal de l'Administració Tributària
◦	Declaració responsable (annex I)
◦	Certificat bancari de titularitat del compte on es vol que s'ingressi la subvenció (annex II)
◦	Autorització de consulta de dades (annex III)

b)	En cas d'empreses:

•	Fotocòpia del CIF de l'empresa
•	Fotocòpia del DNI/NIE de la persona signant de la sol·licitud
•	Certificat de l'IAE de l'Agència Estatal de l'Administració Tributària
•	Declaració responsable (annex II)
•	Certificat bancari de titularitat del compte on es vol que s'ingressi la subvenció (annex III)
•	Autorització de consulta de dades (annex IV)
•	Fotocòpia de l'escriptura de constitució
•	Fotocòpia del document que acredita la representació de la persona que actua en nom de l'empresa sol·licitant.

Aquesta documentació s'ha de presentar telemàticament en donar-se d'alta a la plataforma, excepte la fotocòpia de l'escriptura de constitució i del document que acredita la representació de la persona que actua en nom de l'empresa sol·licitant (en cas de ser una empresa), que s'ha de dur a l'Ajuntament de Felanitx – Àrea de Desenvolupament Local.

8. Pressupost total de la subvenció

El crèdit pressupostari total màxim per a la subvenció és de 350.000,00 euros, amb càrrec al pressupost del 2021, partida 4310.472000. Aquest crèdit queda condicionat a l’existència de crèdit adequat i suficient en el moment de la resolució de la subvenció.
 
9.	Procediment, resolució i pagament de la subvenció

9.1	El procediment de concessió es tramita en règim de concessió directa segons el que estableix l'article 22.2 c) de la Llei 38/2003, de 17 de novembre, general de subvencions, així com l'art. 6 de l'Ordenança general de subvencions de l'Ajuntament de Felanitx, atenent a raons d'interès públic, econòmic i social ateses les circumstàncies actuals que dificulten la convocatòria pública en règim de concurrència competitiva.

La gestió de les ajudes previstes en aquesta convocatòria se subjecta als principis de publicitat, transparència, objectivitat, igualtat i no discriminació, així com l'eficàcia en el compliment d'objectius i l'eficiència en l'assignació i utilització dels recursos públics.

9.2	L'òrgan competent per a l'ordenació i la instrucció del procediment de concessió de l'ajuda prevista en aquesta convocatòria és el departament de Desenvolupament Local.

Rebudes les sol·licituds, l'òrgan competent ha d'instruir els procediments, comprovar el compliment dels requisits exigits en aquestes bases i en la convocatòria corresponent i, si escau, requerir a les persones sol·licitants que aportin tota la documentació i informació complementària que s'estimi oportuna per fonamentar la seva sol·licitud, o que esmenin els defectes apreciats en la sol·licitud, en el termini de deu dies hàbils.

A més, aquest òrgan pot realitzar d'ofici totes les actuacions que estimi necessàries i convenients per a la determinació, coneixement i comprovació de les dades que figurin en les sol·licituds, en virtut de les quals s'han de valorar les sol·licituds per a la resolució de l'expedient de concessió d'ajuda.

Atès el procediment de concessió directa esmentat, no és necessari realitzar una comparació i prelació de sol·licituds presentades en un moment concret i únic del procediment. D'acord amb el que disposa l'article 71 de la Llei 39/2015, en la tramitació de sol·licituds s'ha de guardar l'ordre estricte de presentació.

La persona tècnica instructora designada he d'emetre un informe proposta de resolució respecte a la totalitat o un nombre determinat de sol·licituds, indicant les persones beneficiàries i les quanties de les subvencions corresponents a cadascuna, així com aquelles que hagin estat desestimades.

9.3	L'òrgan competent per resoldre i concedir la subvenció és la Junta de Govern Local. La resolució de concessió ha de determinar la quantia concedida i ha d'incorporar, si és el cas, les condicions i obligacions a què està subjecta la persona beneficiària.

La resolució, la dicta l'òrgan competent i la notifica a les entitats adherides mitjançant un anunci publicitat en la seu electrònica de l'Ajuntament de Felanitx (https://www.felantix.org). Els terminis de recurs es compten a partir del dia següent al que es produeix aquesta publicació.

La resolució també ha de donar per justificada la subvenció, reconèixer l'obligació (import justificat) a favor de les persones beneficiàries i ordenar el pagament de les obligacions reconegudes mitjançant transferència bancària, en el compte corrent que hagi indicat la persona beneficiària.

No pot realitzar-se el pagament de la subvenció si la persona beneficiària no està al corrent de les obligacions tributàries (AEAT, Agència Tributària de les Illes Balears i Hisenda Local) i de la Seguretat Social, o si és deutora per resolució de procedència de reintegrament.

9.4	El pagament d'aquesta subvenció s'ha de fer en un pagament únic a cada entitat adherida per la totalitat de l'import justificant mitjançant els tiquets i vals de compra, mitjançant transferència bancària, a partir de la data de la resolució de concessió, sense que sigui necessària la constitució de garanties.

En cas que l'entitat adherida tengui deutes pendents amb la hisenda municipal, l'Ajuntament pot saldar prèviament d'ofici els deutes pendents de cobrament, per compensació amb el total o amb part de la subvenció reconeguda.

9.5	La persona sol·licitant pot desistir de la sol·licitud, o renunciar al dret a l'ajuda, en qualsevol moment i mitjançant un escrit adreçat a l'Ajuntament de Felanitx.

10. Obligacions dels establiment adherits.

Els establiments comercials i de restauració adherits tenen les obligacions establertes a l’article 14 de la Llei general de subvencions.
 
Aquesta ajuda és compatible amb les ajudes, subvencions, ingressos o recursos que altres administracions o ens, públics o privats, puguin posar en marxa, sempre que no es percebi més subvenció que l'import de les despeses subvencionables. En aquest cas, s'ha de posar en marxa un procediment per reintegrar l'excés subvencionat, segons el procediment establert en la Llei general de subvencions.

11. Compatibilitat amb altres subvencions.

Aquesta ajuda és compatible amb les ajudes, subvencions, ingressos o recursos que altres administracions o ens, públics o privats, puguin posar en marxa, sempre que no es percebi més subvenció que l'import de les despeses subvencionables. En aquest cas, s'ha de posar en marxa un procediment per reintegrar l'excés subvencionat, segons el procediment establert en la Llei general de subvencions.




12.	Incompliments

L'incompliment de les condicions imposades en aquestes bases pot donar lloc al reintegrament total o parcial de les quantitats percebudes, en els termes que preveu l'Ordenança general de subvencions de l'Ajuntament de Felanitx. També es poden imposar les sancions administratives i exigir les responsabilitats previstes en l'Ordenança esmentada.

13.	Tractament de les dades de caràcter personal

De conformitat amb el que preveu la Llei orgànica 3/2018, de 5 de desembre, de protecció de dades personals i garantia dels drets digitals:

El responsable del tractament de les dades de les persones interessades és l'Ajuntament de Felanitx (CIF P0702200G, Plaça Constitució, 1, Illes Balears), únic destinatari de la informació aportada voluntàriament.

La finalitat del tractament de les dades és gestionar la sol·licitud de subvenció directa per atenuar l'impacte econòmic produïts pel Decrets 11/2020, de 28 d'octubre, i 14/2020, d'11 de novembre al municipi de Felanitx.

El temps de conservació de les dades és el termini de vigència d'aquest expedient. No obstant això, les dades es conserven amb finalitat d'arxiu d'interès públic o finalitats estadístiques.

L'Ajuntament de Felanitx té legitimació per al tractament de les dades en l'exercici dels poders públics o competències pròpies.

Les dades no se cedeixen a terceres persones alienes a l'Ajuntament de Felanitx, llevat que hagin de ser comunicades a altres entitats públiques per imperatiu legal.

Les persones interessades tenen dret a accedir a les seves dades i sol·licitar-ne la rectificació o, si escau, cancel·lació, oposició o supressió. Poden sol·licitar la limitació o, si escau, oposar-se al tractament de les seves dades. Per exercir aquests drets, la persona interessada pot fer- ho de les maneres següents:

a)	Per correu postal, adjuntant una fotocòpia del DNI o document equivalent, adreçat a: Delegat de Protecció de Dades, Ajuntament de Felanitx, plaça Constitució, 1, 07200 Felanitx, Illes Balears.
b)	Presencialment, mitjançant un escrit presentat en el Registre General de l'Ajuntament de Felanitx, o a través de qualsevol dels mitjans establerts en l'art. 16.4 de la Llei 39/2015.
c)	Per correu electrònic adreçat al delegat de Protecció de Dades: dpd@felanitx.org

14.	Legislació supletòria i interpretació de les bases

[bookmark: _GoBack]14.1	En tot allò que no preveuen aquestes bases regeix el que disposa l'Ordenança general de subvencions de l'Ajuntament de Felanitx.

Igualment, són aplicables els preceptes bàsics de la Llei 38/2003, de 17 de novembre, general de subvencions; la Llei 39/2015, d'1 d'octubre, del procediment administratiu comú de les administracions públiques; i la Llei 40/2015, d'1 d'octubre, del règim jurídic del sector públic, així com la resta de disposicions legals i reglamentàries que siguin d'aplicació.

14.2	Per resoldre totes les qüestions que no preveuen aquestes bases i per interpretar els dubtes que puguin sorgir en la seva aplicació, és competent l'òrgan amb facultats per aprovar les bases, que queda autoritzar per dictar aquelles actes que siguin necessaris.
 
15.	Publicitat

El text íntegre d'aquestes bases i convocatòria es publica en el Butlletí de les Illes Balears, al web municipal i en la Base de Dades Nacional de subvencions.

16.	Normativa d'aplicació

En tot el que no regulen aquestes bases és d'aplicació la Llei 38/2003, de 17 de novembre, general de subvencions; el Reial decret 887/06, de 21 de juliol, pel qual s'aprova el reglament general de la Llei de subvencions; l'Ordenança municipal de subvencions, i la Llei 39/2015, d'1 d'octubre, del procediment administratiu comú de les administracions públiques, en el que sigui aplicable.

17.	Recursos

Contra aquesta resolució, que posa fi a la via administrativa, potestativament es pot interposar un recurs de reposició davant la Batlia de l'Ajuntament de Felanitx en el termini d'un mes, comptat a partir de l'endemà de la data de publicació d'aquesta convocatòria en el Butlletí de les Illes Balears, o directament un recurs contenciós administratiu davant el jutjat contenciós administratiu competent. Tot això, de conformitat amb el que disposa l'article 52.1 de la Llei 7/1985, de 2 d'abril, reguladora de les bases del règim local; els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8.1, 25.1 i 46.1 de la Llei 29
/1988, de 13 de juliol, reguladora de la jurisdicció contenciosa administrativa, sense perjudici que es pugui interposar qualsevol altre recurs que s'estimi pertinent.
 













































ANNEX I DECLARACIÓ RESPONSABLE 

DADES DE LA PERSONA REPRESENTANT LEGAL DE L'ENTITAT 

Nom i llinatges: ............................................................................................... 

DNI: .................................................................................................................

En representació de l'entitat: .........................................................................

CIF: .................................................................................................................

En qualitat de: ...............................................................................................

DECLAR:

( ) Que estic al corrent de les obligacions tributàries amb l'Ajuntament de Felanitx, l'Agència Estatal d'Administració tributària, l'Agència Tributària de les Illes Balears i la Tresoreria General de la Seguretat Social.

( ) Que no tenc cap subvenció concedida amb anterioritat per l'Ajuntament de Felanitx pendent de justificar fora de termini.

( ) Que no estic sotmès a cap supòsit d'incapacitat o incompatibilitat per a ser persona beneficiària de la subvenció (que estableix la Llei 38/2003, de 17 de novembre, general de subvencions), ni en cap de les causes de prohibició establertes en l'Ordenança general de subvencions de l'Ajuntament de Felanitx.

( ) Que l'empresa que represent compta amb una plantilla de menys de 10 treballadors i té una facturació anual inferior a 1.000.000,00 €.

 ( ) Que totes les dades contingudes en la sol·licitud i en la documentació adjunta són certes.

Felanitx, .................. d.................	de 2021



Signatura
 














ANNEX II
SOL·LICITUD DE TRANSFERÈNCIA BANCÀRIA PER A PAGAMENTS
DECLARACIÓ RESPONSABLE DE LA VERACITAT DE DADES BANCÀRIES


A. DADES DE LA PERSONA FÍSICA SOL.LICITANT
	Nom i llinatges:


	Domicili:
	


	Localitat:                 
	                                            Códi postal:


	B. DECLARACIÓ RESPONSABLE

	
Que és titular del compte bancari corresponent a les dades següents, als efectes de l’ingrés derivat de la concessió de la subvenció sol.licitada.
Nom de l’entitat: _________________________________              
Adreça: ________________________________________    
	IBAN
	BANC
	OFICINA
	COMPTE NÚM.

	
	
	
	



Que es pot acreditar documentalment, en cas que s’exigeixi


    
Felanitx, _______ de _____________ de 2021

Signatura:


ANNEX III AUTORITZACIÓ DE CONSULTA DE DADES

Les persones sotasignades autoritzen a l'AJUNTAMENT DE FELANITX a sol·licitar de l'Agència Estatal de l'Administració Tributària, de l'Agència Tributària de les Illes Balears o de la Tresoreria General de la Seguretat Social les dades relatives a estar al corrent de les obligacions tributàries per comprovar el compliment dels requisits establerts en aquest procediment:

CONCESSIÓ DE VALS DE COMPRA PER A LA PROMOCIÓ I REACTIVACIÓ DEL COMERÇ LOCAL DEL MUNICIPI DE FELANITX

Aquesta autorització s'atorga exclusivament a l'efecte del reconeixement, seguiment i control dels requisits establerts en el procediment administratiu esmentat anteriorment i en aplicació del que disposa l'article 95.1 k) de la Llei 58/2003, general tributària, que permet, amb l'autorització prèvia de la persona interessada, la cessió de les dades tributàries que necessiten les administracions públiques per al desenvolupament de les seves funcions.

A)	DADES DE LA PERSONA INTERESSADA

 DNI/NIF

Llinatges i nom / Raó social

B) DADES DE LA PERSONA QUE AUTORITZA (NOMÉS EN EL CAS QUE SIGUI UNA PERSONA JURÍDICA O UNA ENTITAT INCLOSA EN L'ARTICLE 35.4 DE LA LLEI GENERAL TRIBUTÀRIA)

DNI/NIF

Llinatges i nom / Raó social

Actua en qualitat de ......................................................................

Si NO s'autoritza la consulta de dades:

(   ) NO AUTORITZ la consulta de les dades relatives d'estar al corrent de les obligacions tributàries amb l'Agència Estatal de l'Administració Tributària, de l'Agència Tributària de les Illes Balears i de la Tresoreria General de la Seguretat Social per comprovar el compliment dels requisits establerts en aquest procediment i aport les dades i certificats que requereix el procediment.

Felanitx, ............. d	de 2020

Signatura de la persona interessada i la que autoritza, si correspon


NOTA: Podeu revocar aquesta autorització en qualsevol moment mitjançant un escrit adreçat a l'Ajuntament de Felanitx.
 





ANNEX IV

GRUP 454. CONFECCIÓ A MIDA DE PECES DE VESTIR I ELS SEUS COMPLEMENTS

· Epígraf 454.1. Peces de vestir fetes a mida.
· Epígraf 454.2. Capells i accessoris pel vestit fets a mida.

GRUP 455. CONFECCIÓ D’ALTRES ARTICLES EN MATÈRIES TÈXTILS

· Epígraf 455.1. Confecció d’articles tèxtils per la llar i tapiceria.
· Epígraf 455.9. Confecció d’altres articles amb matèries tèxtils n.c.o.p.

GRUP 474. ARTS GRÀFIQUES (IMPRESSIÓ GRÀFICA)

· Epígraf 474.1. Impressió de textos o imatges per qualsevol procediment o sistema.
· Epígraf 474.2. Impressió de premsa diària per qualsevol procediment.
· Epígraf 474.3. Reproducció de textos o imatges per procediments com ara multicopistes, fotocopies per procediments fotogràfics i electroestàti, sistemes de reproducció de planells, etc.



GRUP 475. ACTIVITATS ANNEXES A LES ARTS GRÀFIQUES

· Epígraf 476.1. Edició de llibres.
· Epígraf 476.2. Edició de diaris i revistes
· Altres edicions n.c.o.p.

GRUP 641. COMERÇ AL DETALL DE FRUITES, VERDURES, HORTALISSES I TUBERCLES

GRUP 642. COMERÇ AL DETALL DE CARNS I DESPULLES; DE PRODUCTES I DERIVATS CARNIS ELABORATS; D'OUS, AUS, CONILLS DE GRANJA, CAÇA; I DE PRODUCTES DERIVATS DELS MATEIXOS.

•	Epígraf 642.1. Comerç al detall de carns i despulles; de productes derivats carnis elaborats; d'ous, aviram, conills de granja, caça; i de productes derivats dels mateixos.
•	Epígraf 642.2. Comerç al detall, en dependències de venda de carnisseries – xarcuteries, de carns fresques i congelades, despulles i tot tipus de productes i derivats carnis; d'ous, aviram, conills de granja, caça i de productes derivats dels mateixos.
•	Epígraf 642.3. Comerç al detall, en dependències de venda de carnisseries – salsitxeres, de carns fresques i congelades, despulles, productes procedents d'indústries càrnies i productes carnis frescos, crus, adobats, cansalada salada, embotits de sang (botifarres) i aquells altres tradicionals d'aquestes característiques per als que estiguin autoritzats; així com d'ous, aviram, conills de granja, caça i de productes derivats dels mateixos.
•	Epígraf 642.4. Comerç al detall, en carnisseries, de carns fresques i congelats, despulles i productes i derivats carnis elaborats; així com d'ous, aviram, conills de granja, caça i de productes derivats dels mateixos.
•	Epígraf 642.5. Comerç al detall d'ous, aviram, conills de granja, caça; i de productes derivats dels mateixos.
•	Epígraf 642.6. Comerç al detall de vísceres i despulles procedents d'animals d'abastament, frescos i congelats.

GRUP 643. COMERÇ AL DETALL DE PEIXOS I ALTRES PRODUCTES DE LA PESCA I DE L'AQÜICULTURA I DE CARAGOLS

•	Epígraf 643.1. Comerç al detall de peix i altres productes de la pesca i de l'aqüicultura i de caragols.
•	Epígraf 643.2. Comerç al detall de bacallà i altres peixos en salaó.

GRUP 644. COMERÇ AL DETALL DE PA, PASTISSERIA, CONFITERIA I SIMILARS DE LLET I PRODUCTES LÀCTICS

•	Epígraf 644.1. Comerç al detall de pa, pastisseria, confiteria i similars, de llet i productes làctics.
•	Epígraf 644.2. Despatxos de pa, pans especials i brioixeria.
•	Epígraf 644.3. Comerç al detall de productes de pastisseria, brioixeria i confiteria.
•	Epígraf 644.4. Comerç al detall de gelats.
•	Epígraf 644.5. Comerç al detall de bombons i caramels.
•	Epígraf 644.6. Comerç al detall de masses fregides, amb o sense cobertures o farcits, patates fregides, productes d'aperitiu, fruita seca, llaminadures, preparats de xocolata i begudes refrescants.

GRUP 645. COMERÇ AL DETALL DE VINS I BEGUDES DE TOTA CLASSE

GRUP 647. COMERÇ AL DETALL DE PRODUCTES ALIMENTARIS I BEGUDES EN GENERAL

•	Epígraf 647.1. Comerç al detall de qualsevol classe de productes alimentaris i de begudes en establiments amb venedors.
•	Epígraf 647.2. Comerç al detall de qualsevol classe de productes alimentaris i de begudes en règim d'autoservei o mixt en establiments quan la sala de vendes tengui una superfície inferior a 120 m².
•	Epígraf 647.3. Comerç al detall de qualsevol classe de productes alimentaris i begudes en règim d'autoservei o mixt, denominats així quan la superfície de la sala de vendes es trobi compresa entre 120 i 399 m².

GRUP 651. COMERÇ AL DETALL DE PRODUCTES TÈXTILS, CONFECCIÓ, CALÇAT, PELLS I ARTICLES DE CUIR

•	Epígraf 651.1. Comerç al detall de productes tèxtils, confeccions per a la llar, catifes i similars i articles de tapisseria.
•	Epígraf 651.2. Comerç al detall de tota classe de peces per al vestit i tocat.
•	Epígraf 651.3. Comerç al detall de llenceria i cotilleria.
•	Epígraf 651.4. Comerç al detall d'articles de merceria i paqueteria.
•	Epígraf 651.5. Comerç al detall de peces especials.
•	Epígraf 651.6. Comerç al detall de calçat, article de pell i imitació o productes substitutius, cinturons, carteres, bosses, maletes i articles de viatge en general.
•	Epígraf 651.7. Comerç al detall de confeccions de pelleteria.

GRUP 652. COMERÇ AL DETALL DE MEDICAMENTS I DE PRODUCTES FARMACÈUTICS; COMERÇ AL DETALL D'ARTICLES DE DROGUERIA I NETEJA; PERFUMERIA I COSMÈTICS DE TOTES CLASSES; I DE PRODUCTES QUÍMICS EN GENERAL; COMERÇ AL DETALL D'HERBES I PLANTES EN HERBOLARIS
 
•	Epígraf 652.1. Farmàcies: comerç al detall de medicaments, productes sanitaris i d'higiene personal.
•	Epígraf 652.2. Comerç al detall de productes de drogueria, perfumeria i cosmètica, neteja, pintures, vernissos, papers i altres productes per a la decoració i de productes químics.
•	Epígraf 652.3. Comerç al detall de productes de perfumeria i cosmètica, i d'articles per a la higiene i la neteja personal.
•	Epígraf 652.4. Comerç al detall de plantes i herbes en herbolaris.

GRUP 653. COMERÇ AL DETALL D'ARTICLES PER A L'EQUIPAMENT DE LA LLAR I LA CONSTRUCCIÓ

•	Epígraf 653.1. Comerç al detall de mobles (llevat dels d'oficina).
•	Epígraf 653.2. Comerç al detall de material i aparells elèctrics, electrònics, electrodomèstics i altres aparells d'ús domèstic d'energia diferents de l'elèctrica, així com de mobles de cuina.
•	Epígraf 653.3. Comerç al detall d'articles de parament, ferreteria, adorn, regal o reclam (incloent-hi bijuteria i petits electrodomèstics).
•	Epígraf 653.6. Comerç al detall d'articles de bricolatge.
•	Epígraf 653.9. Comerç al detall d'altres articles per a l'equipament de la llar N.C.O.P

GRUP 656. COMERÇ AL DETALL DE BÉNS USATS COM MOBLES, PECES DE VESTIR I ESTRIS ORDINARIS D'ÚS DOMÈSTIC.

 GRUP 657. COMERÇ AL DETALL D'INSTRUMENTS MUSICALS EN GENERAL, AIXÍ COM DELS SEUS ACCESSORIS
GRUP 659. ALTRES COMERÇOS AL DETALL

•	Epígraf 659.2. Comerç al detall de mobles d'oficina i de màquines i equips d'oficina.
•	Epígraf 659.3. Comerç al detall d'aparells i instruments mèdics, ortopèdics, òptics i fotogràfics.
•	Epígraf 659.4. Comerç al detall de llibres, periòdics, articles de papereria i escriptori, i articles de dibuix i belles arts.
•	Epígraf 659.5. Comerç al detall d'articles de joieria, rellotgeria, argenteria i bijuteria.
•	Epígraf 659.6. Comerç al detall de joguines, d'articles d'esports, peces esportives de vestit, calçat i tocat, armes, cartutxos i articles de pirotècnia.
•	Epígraf 659.7. Comerç al detall de llavors, adobs, flors i plantes i petits animals.
•	Epígraf 659.8. Comerç al detall anomenat «sex-shop».

GRUP 662. COMERÇ MIXT O INTEGRAT AL DETALL

•	Epígraf 662.1. Comerç al detall de tota classe d'articles en economats i cooperatives de consum.

GRUP 671. SERVEIS EN RESTAURANTS

· Epígraf 671.1. De cinc forquetes.
· Epígraf 671.2. De quatre forquetes.
· Epígraf 671.3. De tres forquetes.
· Epígraf 671.4. De dues forquetes.
· Epígraf 671.5. D’una forqueta

GRUP 672. EN CAFETERIES

· Epígraf 672.1. De tres tasses.
· Epígraf 672.2. De dues tasses.
· Epígraf 672.3. D’una tassa.

GRUP 673. EN CAFÈS I BARS, AMB I SENSE MENJAR.

· Epígraf 673.1. De categoria especial.
· Epígraf 673.2. Altres cafès i bars.

GRUP 675. SERVEIS EN QUIOSCS, CAIXONS, BARRAQUES I ALTRES LOCALS ANÀLEGS, SITUATS EN MERCATS O PLACES DE PROVEÏMENTS,  A L’AIRE LLIURE EN LA VIA PÚBLICA O JARDINS

GRUP 676. SERVEIS EN XOCOLATERIES, GELATERIES I ORXATERIES. 

GRUP 755. AGÈNCIES DE VIATGE
 
GRUP 835. FARMACÈUTICS

GRUP 836. AJUDANTS TÈCNICS SANITARIS I FISIOTERAPEUTES 

GRUP 837. PROTÈTICS I HIGIENISTES DENTALS 

GRUP 838. ÒPTICS, OPTOMETRISTES I PODÒLEGS

 GRUP 839. MASSATGISTES, BROMATÒLEGS, DIETISTES I AUXILIARS D'INFERMERIA

 GRUP 841. NATURÒPATES, ACUPUNTORS, ALTRES PROFESSIONALS PARASANITARIS



GRUP 942. ALTRES ESTABLIMENTS SANITARIS, BALNEARIS I BANYS D'AIGUA DOLÇA I DE MAR

•	Epígraf 942.1. Consultoris mèdics, centres d'auxili, sanitaris i clínics d'urgència.
•	Epígraf 942.9. Altres serveis sanitaris sense internament, no classificats en aquest grup.

GRUP 943. CONSULTES I CLÍNIQUES D'ESTOMATOLOGIA I ODONTOLOGIA

GRUP 945. CONSULTES I CLÍNIQUES  VETERINÀRIES 

GRUP 944. SERVEIS DE NATUROPATIA, ACUPUNTURA I ALTRES SERVEIS PARASANITARIS.

GRUP 971. BUGADERIES, TINTORERIES I SERVEIS SIMILARS

•	Epígraf 971.1. Tintoreria, neteja en sec, rentat i planxat de roba fet i de peces i articles de la llar usats.
•	Epígraf 971.2. Neteja i tenyit de calçat.
•	Epígraf 971.3. Sargit i reparació de robes.

GRUP 972. SALONS DE PERRUQUERIA I INSTITUTS DE BELLESA

•	Epígraf 972.1. Serveis de perruqueria d'home i dona.
•	Epígraf 971.2. Salons i instituts de bellesa i gabinets d'estètica.

GRUP 973. SERVEIS FOTOGRÀFICS, MÀQUINES AUTOMÀTIQUES FOTOGRÀFIQUES I SERVEIS DE FOTOCÒPIES

•	Epígraf 973.1. Serveis fotogràfics.

 GRUP 975. SERVEIS D'EMMARCACIÓ
[bookmark: __DdeLink__628_5824557291]









